CELEX: C2006/212/30
Language: da
Date: 2006-09-02 00:00:00
Title: Sag C-272/06: Anmodning om præjudiciel afgørelse indgivet af Cour d'appel d'Angers (Frankrig) den 26. juni 2006 — EARL MAINELVO mod Denkavit France SARL

2.9.2006   
            
            
               DA
            
            
               Den Europæiske Unions Tidende
            
            
               C 212/18
            
         Anmodning om præjudiciel afgørelse indgivet af Cour d'appel d'Angers (Frankrig) den 26. juni 2006 — EARL MAINELVO mod Denkavit France SARL
   (Sag C-272/06)
   (2006/C 212/30)
   Processprog: fransk
   Den forelæggende ret
   Cour d'appel d'Angers.
   Parter i hovedsagen
   
      Sagsøger: EARL MAINELVO.
   
      Sagsøgt: Denkavit France SARL.
   Præjudicielle spørgsmål
   Er den omstændighed, at en producent til opfyldelse af en kontrakt om opfedning indgået med et fransk selskab, som er et datterselskab af en international koncern, som fremstiller og leverer foder til kalve, straks overdrager 67,63-71,35 % af den slagtepræmie, der er indført ved Rådets forordning (EF) nr. 1254/1999 af 17. maj 1999 (1), inden for rammer, der er fastsat ved en national aftale indgået mellem nationale brancheorganisationer, der repræsenterer industrivirksomheder, der indgår opfedningskontrakter med producenter, og kalveproducenter, forenelig med de formål, nemlig at regulere markedet og at sikre landbrugsbefolkningen en rimelig levestandard, der nævnes i denne forordning, og med de foranstaltninger vedrørende det indre marked, som den indfører med disse formål, og som præciseres i Kommissionens forordning (EF) nr. 2342/1999 af 28. oktober 1999 (2)?
   
      (1)  Rådets forordning (EF) nr. 1254/1999 af 17.5.1999 om den fælles markedsordning for oksekød (EFT L 160, s. 21).
   
      (2)  Kommissionens forordning (EF) nr. 2342/1999 af 28.10.1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne (EFT L 281, s. 30).